Италијански планови за поморски напад на Малту почели су током Другог италијанско-абисинског рата (3. октобар 1935-мај 1936. Прилика за заузимање Малте указала се у априлу 1941, али је прво спроведена инвазија Крита (20. мај-1. јун 1941.), са таквим губицима падобранаца и транспортних авиона са је још једна операција у 1941. била немогућа. Јединице немачког ваздухопловства, осим 10. Летачког корпуса (нем. Fligerkorps X) отишле су на исток због Операције Барбароса и до јуна 1941, острвска ПВО се опоравила. Јединице немачког ваздухопловства вратиле су се на Средоземље у пролеће 1942. и успеле су да неутралишу офанзивне способности острвске посаде. У априлу, Хитлер и Мусолини одлучили су да предузму операцију Херкулес, Италијанско-немачки напад из ваздуха и са мора. Два Летачка корпуса са стотинама транспортних авиона -{Junkers Ju 52}-, једрилица (укључујући 24 -{Messerschmitt Me 321}- "Гигант") и око 200 италијанских транспортних авиона припремљени су за инвазију.